《云岩》
宋代·李复

径转随高下，欹危乱石中。
寒岩朝起雾。空谷夜生风。
疏竹连残屋，惊麏逐断蓬。
求栖问茅舍，非浅爱田翁。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。